Peale seda kui Eurolaulud on muutunud Eesti Lauludeks, hakkab sealt kandist üha enam mõnusamat muusikat tulema. Isegi Ithaka-Maria on saanud maha lauluga, mida võib vähemalt 2 korda kuulata. Ülejäänud tema lugusid ma ei mäleta üldse. Aga see Sõpruse Puiestee "Rahu, Ainult Rahu" kummitab mind  täna juba terve päeva. Kes tahab, saab seda alla laadida siit.   Sadu, ainult sadu. Värske lumega, eriti sellise tatisega nagu täna, ei viitsi ju ometi suusatama minna. No mida sa nühid seal värske peal, suusk kinni nagu oleks naelad all. Loomulikult tuleb sel puhul võtta sisetreeningu riided ja suunduda Tallinna Spordihalli. Vaid 2.2€ eest pääsed paradiisi ja võid töötada tund kuni kaks oma jõu, tasakaalu ja  lihastoonuse parandamise kallal.